
Български и международни гости вземат участие
в пресконференция във Велинград, България, 12/07/2022г.

за разпространение на резултатите и добрите практики 

по проект “Създаване на концепция за класната стая на STE (A) M в предучилищното образование”, Номер на споразумението: 2020-1-HR01-KA201-077710, съкращение STE(A)M KIDS
С подкрепата на “Еразъм +” на ЕС над шестдесет представители на заинтересовани страни от община Велиград, област Пазарджик, Кочани – Северна Македония, Лудбрег - Хърватия имаха възможност от първо лице да се запознаят с целите, дейностите, постигнатите резултати по проект “STE(A)M KIDS”.
Г-жа Томова, заместник-кмет на Oбщина Велинград, със своята реч за откриване на конференцията, сподели важността за развитието и инвестирането в сектор Образование и активното включване на повече деца и ученици в европейски проекти. С радост и благодарност г-жа Манева – Директор на ДГ “Еделвайс” и г-н Билич приеха Благодарствен плакет от Община Велинград, предаден им от г-жа Томова.
Кметът на град Лудбрег, г-н Дъбравко Билич, сподели добавената стойност от участието си и това на общинската администрация и структури по проекти на европейско ниво. 

Марина Грънчарова, СТЕАМ учител и координатор по проекта, представи постигнатите резултати и работата с децата в новооборудваната СТЕ(А)М класна стая в ДГ “Еделвайс” – Велинград. Магдалена Бурова демонстрира с кратка викторина и игри постиженията на децата по проекта. Най-успешно справящите се деца в СТЕМ класната стая на ДГ “Еделвайс”– Илина Цопанова, Горица Митева, Красимир Димитров и Калоян Хаджийски, бяха наградени и аплодирани. С фжелание и устойчив растеж и развитие на уменията на 21ви век, СТЕМ учителите на ДГ “Еделвайс” - Елена Дивизева, Валентина Календарова, Магдалена Бурова и Марина Грънчарова, продължават напред с ангажиране на децата в “лабораторията” – СТЕАМ кабинета.
Георги Симеонов от Сдружение “РЕАП” представи двата интелектуални проектни резултата, доказали своя успех, силно препоръчани и достъпни за изтегляне с клик тук: “Наръчник за предучилищни учители „Как да приложим концепцията за класна стая STE(A)M в часовете в детската градина“ и “Документ за установяване на транснационално стратегическо партньорство за развитие на предучилищния образователен процес в Лудбрег, Кочани, Велинград и Кушадасъ чрез използване на иновативни методи и добри практики”. 
От името на българските партньори по проекта, ДГ “Еделвайс” – Велинград и Сдружение “РЕАП”, благодарим за доверието и интереса на гостите от България, Северна Македония и Хърватия. 
Повече за проекта “резюме на проекта”: тук
Презентация по проекта от работата на  ДГ “Еделвайс” – Велинград и постигнати резултати с децата: тук

Подкрепата на Европейската комисия за подготовката на тази публикация не представлява одобрение на съдържание, което отразява само възгледите на автора и Комисията не може да носи отговорност за каквото и да е използване на съдържащата се в нея информация.

